

	“УЛААНБААТАР БҮК” ХУВЬЦААТ [image: ] КОМПАНИЙН ХУВЬЦАА ЭЗЭМШИГЧДИЙН ЭЭЛЖИТ ХУРЛЫН ТЭМДЭГЛЭЛ

	
2019 оны 04 дүгээр сарын 24-ны өдөр           №ХЭХ 2019-01      	         	      Улаанбаатар хот

“Улаанбаатар БҮК” ХК–ийн Хувьцаа эзэмшигчдийн ээлжит хурал БГД, 20-р хороо, Дунд голын эрэг, өөрийн байрны хурлын танхимд 2019 оны 04-р сарын 24-ны өдрийн 11:00 цагт хувьцаа эзэмшигчдийг бүртгэж эхэлсэн ба хурал 11:17 минутанд эхлэв.
Хурлын ирц:
ТУЗ-ийн дарга Д.Нямхүү танилцуулснаар:
“Улаанбаатар БҮК” ХК-ийн хувьцаа эзэмшигчдийн ээлжит хуралд саналын эрхтэй 128 315 913 ширхэг хувьцаа буюу нийт саналын эрхтэй хувьцааны 97,5 хувийг төлөөлсөн 4 хувьцаа эзэмшигч хүрэлцэн ирсэн тул “Компанийн тухай хууль”-ийн 69.1 дэх заалтыг үндэслэн хурлын ирцийг хүчин төгөлдөрт тооцов. Хувьцаа эзэмшигч М.Молорыг итгэмжлэлээр төлөөлж Д.Энхтуяа, хувьцаа эзэмшигч  Ж.Энхтунгалаг, Б.Ганболд, “Улаанбаатар менежмент” ХХК-ийг төлөөлж Гүйцэтгэх захирал Д.Мөнхөө нар саналын эрхтэй хуралд оролцов.	
Хэлэлцэх асуудал: 
1/ 2018 оны үйл ажиллагааны болон санхүүгийн тайлангийн талаархи Төлөөлөн удирдах зөвлөлийн гаргасан дүгнэлтийг хэлэлцэж батлах;
2/ Ногдол ашгийн талаарх ТУЗ-ийн шийдвэрийг танилцуулах;
3/ “Улаанбаатар БҮК”ХК-ийн 2019 оны бизнес төлөвлөгөөг танилцуулах;
4/ ТУЗ-ын гишүүдийг чөлөөлөх, томилох;
5/ ТУЗ-ын 2019 оны төсөв батлах тухай;
Хурлын даргаар ТУЗ-ын дарга Д.Нямхүү ажиллав. 
Хуралд хүрэлцэн ирсэн хувьцаа эзэмшигч: Хувьцаа эзэмшигч М.Молорыг итгэмжлэлээр төлөөлж Д.Энхтуяа, хувьцаа эзэмшигч  Ж.Энхтунгалаг, Б.Ганболд, “Улаанбаатар менежмент” ХХК-ийг төлөөлж Гүйцэтгэх захирал Д.Мөнхөө нар хуралд оролцов.
Хурал даргалагч Д.Нямхүү ээлжит хурлыг нээж, хурлын дэгийг танилцуулж Хувьцаа эзэмшигчид батлав. 
Хэлэлцэх асуудал-1: “Улаанбаатар БҮК” ХК-ийн 2018 оны жилийн үйл ажиллагааны болон санхүүгийн тайланг Тамгын газрын захирал Б.Батчулуун танилцуулав. 
Компанийн 2018 оны жилийн үйл ажиллагааны болон санхүүгийн тайлангийн талаар  асуулт хариулт явуулав.
ХЭ-ийн төлөөлөгч Энхтуяа: Өмнөх оны хурлаар компани их хүнд байдалтай байсан. Энэ жил сайжирсан байна. Компани ашигтай ажиллах нь улсын төсөвтэй холбоотой юу ? 
ТУЗ-ийн дарга Нямхүү: Холбоотой. Улсаас зарлаж байгаа тендерт ялалт байгуулахад хэцүү тул тендер авсан газрын бүтээгдэхүүнийг үйлдвэрлэж өгье гэсэн саналыг тавьж ажиллаж байгаа. 
Ингээд 2018 оны компанийн үйл ажиллагааны болон санхүүгийн тайлангийн талаарх ТУЗ-ийн гаргасан дүгнэлтийг танилцуулсанаар Компанийн үйл ажиллагааны тайланг  “хангалттай” гэж бүгд 100 хувь дэмжив. 1-р асуудлаар өөр асуулт, санал гараагүй тул Тогтоолын төслийг танилцуулав.
Санал хураалтын дүн: 
Зөвшөөрсөн:4
Татгалзсан: 0
Санал хураалтын дүн: 100%
ШИЙДВЭР:

“Улаанбаатар  БҮК” ХК-ийн 2018 оны компанийн жилийн үйл ажиллагааны болон санхүүгийн тайланг  “хангалттай” гэж дүгнэх

Хэлэлцэх асуудал-2: Ногдол ашгийн талаархи ТУЗ-ын шийдвэрийг танилцуулав. 
ТУЗ-ийн дарга Нямхүү: Энэ жил компани ашигтай ажилласан тул ногдол ашиг тараах нь зүйтэй гэж үзсэн. Цаашид компанийг ашигтай ажиллуулах үүргийг Гүйцэтгэх захиралд өгсөн бөгөөд жил бүр ногдол ашиг тараагаад явна гэсэн байр суурьтай байгаа.  
Хэлэлцэх асуудал-3: ТГЗ Батчулуун: “Улаанбаатар БҮК” ХК-ийн 2019 оны үйл ажиллагааны бизнес төлөвлөгөөг танилцуулав. 
Хэлэлцэх асуудал- 4: ТУЗ-ийн гишүүдийг чөлөөлөх, томилох тухай:  
ТУЗ-ийн дарга Нямхүү  Нэр дэвшүүлэх хорооны шийдвэр болон шинээр хараат бус гишүүнд сонгогдсон  Д.Мөнхбатыг танилцуулав. 4-р асуудлаар өөр асуулт, санал гараагүй тул Тогтоолын төслийг танилцуулав.
Санал хураалтын дүн: 
Зөвшөөрсөн:4
Татгалзсан: 0
Санал хураалтын дүн: 100%
ШИЙДВЭР:

Компанийн ТУЗ-ийн гишүүнд дараах гишүүдийг сонгохоор шийдвэрлэв.

Ердийн гишүүн:
Д.Нямхүү
Д.Мөнхөө
Х.Ю.Хамхоев
С.Б.Громов
Б.Жамбал
Л.Мөнхсайхан

Хараат бус гишүүн:
Д.Дэлэг
Г.Цогнэмэх
Д.Мөнхбат

Хэлэлцэх асуудал 5: Д.Нямхүү ТУЗ-ийн 2018 оны үйл ажиллагааны тайланг танилцуулсан ба 2019 онд  ТУЗ-ийн гишүүдийн цалинг тэдгээрийн идэвхтэй ажиллагаа, цалингийн доод хэмжээний өөрчлөлт, гадаад валютын ханшийн өсөлт зэрэгтэй холбогдуулан нэмэгдүүлсэн талаарх ТУЗ-ийн шийдвэрийг мэдээлэв. 5-р асуудлаар өөр асуулт, санал гараагүй тул Тогтоолын төслийг танилцуулав.

Санал хураалтын дүн: 
Зөвшөөрсөн:4
Татгалзсан: 0
Санал хураалтын дүн: 100%
ШИЙДВЭР:
ТУЗ-ийн 2019 оны үйл ажиллагааны төсвийг 90,330.0 мянган төгрөгөөр батлах 

Хувьцаа эзэмшигчдийн хурлаас гарах тогтоолыг Хурлын дарга танилцуулж   хурлыг хаав. 

Хурал 14 цаг 50 минутад дуусав. 
Протокол хөтөлсөн: 				Д.Уянга

